«Астана» футбол клуби Марказий Осиёда қиммат таркибга эга клублар рўйхатида етакчилик қилмоқда
Иккинчи ўринда Қозоғистоннинг яна бир вакили - Чимкентнинг «Ордабаси» клуби жойлашган. 2023 йил август ойи ҳолатига кўра, бу клуб футболчиларининг умумий нархи 11,8 млн еврони ташкил қилади. Унинг таркибидаги энг қиммат футболчи – украиналик Артём Беседин (1,2 млн евро).
Марказий Осиё клублари орасида учинчи ва тўртинчи ўринларни Ўзбекистоннинг «Пахтакор» (11,1 млн евро) ва «Навбаҳор» (10,4 млн евро) клублари банд этган. Тошкент клуби марказий яримҳимоячиси Одилжон Ҳамробеков 1 млн еврога, Наманганнинг «Навбаҳор» клуби етакчиси Жамшид Искандеров эса 850 минг еврога баҳоланган.
Ниҳоят, минтақадаги қиммат футбол клублари квинтетини Қозоғистоннинг яна бир вакили – барча футболчиларининг трансфер қиймати 9,73 млн еврога тенг бўлган «Ақтўбе» клуби якунлайди. Ушбу клубнинг энг қиммат футболчиси - қозоғистонлик Максим Самородов (700 минг евро).
Тожикистон клублари орасида Душанбенинг «Истиқлол» клубига тенг келадигани йўқ. Transfermarkt унинг таркибини 5,1 млн еврога баҳоламоқда. Кейинги ўринларда Кўлобнинг «Равшан» ва Хўжанднинг «Хўжанд» клублари – ҳар бири 2,48 млн евро.
Қирғизистонда энг қиммат клуб - Қантнинг «Абдиш-Ота» клуби (4,5 млн евро), Туркманистонда - «Арқадағ» клуби (1,3 млн евро).